|  |
| --- |
| +386 4 2077 000 |
| +386 4 2077 500 |
| public\_relations@goodyear.com  www.sava-tires.si |

**Datum (Date):** 9. maj 2016.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Saopštenje za javnost***  **Nova serija teretnih pneumatika Dunlop za više pređenih kilometara  i manju potrošnju goriva**  ***Potpuno nova serija teretnih pneumatika obezbeđuje više pređenih kilometara i manju potrošnju goriva, a odlikuju je i dobre performanse za vožnju u zimskim uslovima. Sa najnovijim pneumaticima za međunarodni i regionalni prevoz, teretna vozila su pripremljena na sve što ih čeka na putu.***  Kranj, maj 2016. - Iz Dunlopa stiže potpuno nova serija teretnih pneumatika za drumsku vožnju koju odlikuju veća prilagođenost i bolje performanse od prethodne. Nova serija obuhvata pneumatike SP346 za upravljačku osovinu, SP446 za pogonsku osovinu i SP246 za prikolice, a namenjena je voznim parkovima koji obavljaju sve vrste drumskog prevoza robe.  Pneumatici iz najnovije serije, u poređenju sa svojim prethodnicima[[1]](#footnote-1), omogućavaju do 10% više pređenih kilometara[[2]](#footnote-2) i manju potrošnju goriva na dužim turama, što je velika prednost u dostavi robe. Pored toga pneumatici obezbeđuju zavidan nivo performansi kako leti tako i zimi; svi su, naime, zaslužili oznaku M+S, a pneumatici za upravljačku i pogonsku osovinu i simbol snežne pahuljice na alpskom vrhu (3PMSF) što bi značilo da ispunjavaju stroge zahteve propisane od strane Evropske unije za zimske teretne pneumatike. Pneumatik SP346 za upravljačku osovinu kao i pneumatik SP446 za pogonsku osovinu mogu se pohvaliti odličnim prianjanjem tokom čitavog veka trajanja.  **Pneumatik Dunlop SP346 za upravljačku osovinu**  Pored gore navedenih karakteristika, pneumatik Dunlop SP346 za upravljačku osovinu odlikuje i izuzetna upravljivost i odlična kontrola u svim uslovima. Oznake 3PMSF i M+S je pridobio zahvaljujući inovativnom dezenu gazećeg sloja i dubljih zareza[[3]](#footnote-3) koji služe da povećaju elastičnost blokova gazećeg sloja i omoguće bolje performanse na snegu. Oblik i smeštaj zareza istovremeno omogućava sporije habanje i visok stepen prianjanja. Za veći radni učinak vozilima kojima je potrebna veća nosivost, pneumatik Dunlop SP346 je na raspolaganju u varijanti High Load u nekoliko dimenzija.  **Pneumatik Dunlop SP446 za pogonsku osovinu**  Specifičnost pneumatika Dunlop SP446 za pogonsku osovinu je dno žlebova u obliku "kapljice kiše" kojim se smanjuju sile na dnu žlebova i obezbeđuje odlično prianjanje u svim uslovima. Upravo ovaj oblik kapljice kiše doprinosi da se ispune zahtevi za oznake M+S i 3PMSF, a istovremeno žlebovi daju pneumatiku potrebnu snagu za regionalne prevoze. Veličina blokova gazećeg sloja i širina kanala dodatno doprinose boljem rasporedu čvrstine gazećeg sloja što omogućava više pređenih kilometara i odlično prianjanje na mokrom putu. Pneumatik može da se pohvali i novom »Dual Layer Technology«. Zahvaljujući ovoj tehnologiji spoljašnji sloj gazeće površine je jako otporan na abraziju, dok unutrašnji sloj zbog niskog histerezisa smanjuje otpor kotrljanja. Upravo mali otpor kotrljanja u celom veku trajanja gazećeg sloja omogućava više pređenih kilometara i uštedu goriva. Većoj kilometraži dodatno doprinosi dezen gazećeg sloja u obliku slova V (koji istovremeno smanjuje i buku), širi gazeći sloj i veća površina naleganja.  **Pneumatik Dunlop SP246 za prikolice**  Najnoviju Dunlopovu seriju teretnih pneumatika zaokružuje pneumatik Dunlop SP246 za prikolice sa oznakom M+S koji će biti na raspolaganju krajem leta u dimenzijama 385/55R22.5 160 (158) i 385/65R22.5 164 (158) HL u varijanti High Load. Ovaj pneumatik obezbeđuje nosivost od 10 tona po osovini, što znači da prevozi više korisnog tereta, čime se povećava efikasnost voznih parkova.  **Dimenzije i raspoloživost**   |  |  |  |  | | --- | --- | --- | --- | | **Dunlop SP346 za upravljačku osovinu** | **Na raspolaganju** | **Dunlop SP446 za pogonsku osovinu** | **Na raspolaganju** | | 315/80R22.5 156/150L (154/150M) | maj | 315/80R22.5 156/150L (154/150M) | maj | | 315/70R22.5 156/150L High Load | jun | 315/70R22.5 154/150L (152/148M) | jun | | 295/80R22.5 154/149M High Load | jul | 295/80R22.5 152/148M | jul | | 385/65R22.5 160K (158L) | jul | 315/60R22.5 152/148L | avgust | | 295/60R22.5 150/147K (149/146L) | avgust | 295/60R22.5 150/147K (149/146L) | avgust |  |  |  |  |  |  | | --- | --- | --- | --- | --- | |  |  |  |  |  | | SP346 | 315/80R22.5 156/150L (154/150M) | C | B | 73 )) | | SP346 | 315/70R22.5 156/150L High Load | C | B | 73 )) | | SP346 | 295/80R22.5 154/149M High Load | C (\*) | C (\*) | 72 )) (\*) | | SP346 | 385/65R22.5 160K (158L) | B | B | 73 )) | | SP346 | 295/60R22.5 150/147K (149/146L) | C (\*) | C (\*) | 73 )) (\*) | | SP446 | 315/80R22.5 156/150L (154/150M) | C | C | 72 ) | | | SP446 | 315/70R22.5 154/150L (152/148M) | C | C | 71 ) | | | SP446 | 295/80R22.5 152/148M | D | C | 72 ) | | | SP446 | 295/60R22.5 150/147K (149/146L) | C (\*) | C (\*) | 72 ) (\*) | |   \* privremeno  \*\*\*  Dodatne informacije:  Romana Stare  Vođa marketinga  T: +386 (0)4207 7025  romana\_stare@goodyear.com  **Informacije o preduzeću Goodyear Dunlop Sava Tires**  Goodyear Dunlop Sava Tires d.o.o. je jedan od vodećih proizvođača pneumatika u jugoistočnoj Evropi. Od 2004. godine stopostotni vlasnik preduzeća je Goodyear Dunlop Tires Europe B. V. Društvo Goodyear Dunlop Sava Tires, koje odlikuje certifikat "Družini prijazno podjetje" i koje je ove godine već četvrti put uzastopce dobilo certifikat "Top Employer", ima oko 1.400 zaposlenih.    Goodyear Dunlop Sava Tires proizvodi, odnosno prodaje, pneumatike za putnička, poluteretna i teretna vozila, pneumatike za industrijske i građevinske mašine, pneumatike za motocikle i unutrašnje gume. Prodajni program čine pneumatici pet robnih marki: Goodyear, Dunlop, Sava, Fulda i Debica. Naši pneumatici pružaju sigurnost i udobnost vozačima na putevima u celom svetu jer više od 90 procenata pneumatika prodajemo u evropske i druge države putem prodajne mreže koncerna Goodyear. Za više informacija o našim pneumaticima posetite internet strane **www.goodyear.eu, www.dunlop.eu, www.fulda.eu i www.sava-tires.com.**  **Informacije o korporaciji Goodyear**  Goodyear je jedan od najvećih proizvođača pneumatika na svetu. Zapošljava oko 66 hiljada ljudi, a proizvodnju ima u 49 pogona koji se nalaze u 22 države u svetu. U svoja dva Centra za inovacije, Akron u Ohaju i Colmar-Berg u Luksemburgu, Goodyear nastoji da razvija najnaprednije proizvode i usluge koji u svojoj branši postavljaju standarde u tehnologiji i performansama. Za više informacija o korporaciji Goodyear i njenim proizvodima posetite internet stranu[**www.goodyear.com**](http://www.goodyear.com)**.** |

1. Novi pneumatici zameniće sadašnje Dunlop SP344, SP444 i SP244. [↑](#footnote-ref-1)
2. Predviđanja i stvarno izvedeni testovi u Goodyear GIC\*L sa dimenzijom 315/80R22.5 pokazuju da novi pneumatik SP346 za upravljačku osovinu u poređenju sa prethodnikom SP344 za upravljačku osovinu omogućava do 5% više pređenih kilometara, a novi SP446 za pogonsku osovinu je, u poređenju sa prethodnikom SP444 za pogonsku osovinu, u pogledu pređenih kilometara do 10% bolji. [↑](#footnote-ref-2)
3. U poređenju sa pneumatikom Dunlop SP344. [↑](#footnote-ref-3)